આ હિંસક હુમલાથી સમગ્ર વિસ્તારમાં અરેરાટી વ્યાપી ગઇ હતી પોલીસને સમગ્ર ઘટનાની જાણ થતાં તે તાત્કાલિક ઘટના સ્થળે પહોંચી ગયા હતા જ્યારે ઉચ્ચ અધિકારીઓ અને ક્રાઇમ બ્રાંચની ટીમ પણ ઘટના સ્થળે દોડી આવી હતી અને સમગ્ર વિસ્તારને કોર્ડન કરીને દીધો હતો. ઘટનાની જાણ સમગ્ર વિસ્તારમાં થતાં લોકો ઘટનાસ્થળે દોડી આવ્યા હતા. આ ઘટનામાં દિલીપ, પ્રિયાદેવી તેમજ પૂજાને ઇજા પહોંચતાં તેમને સરવાર માટે સિવિલ હોસ્પિટલમાં ખસેડવામાં આવ્યા છે ત્યારે રવીન્દ્રકુમારની લાશને પોસ્ટમોર્ટમ માટે મોકલવામાં આવી છે. ઓઢવ પોલીસે હુમલો કરનાર બે શખ્સની અટકાયત કરીને તપાસનો ધમધમાટ શરૂ કર્યો છે.